CELEX: 32017R2229
Language: sk
Date: 2017-12-04 00:00:00
Title: Nariadenie Komisie (EÚ) 2017/2229 zo 4. decembra 2017, ktorým sa mení príloha I k smernici Európskeho parlamentu a Rady 2002/32/ES, pokiaľ ide o najvyššie prípustné množstvá olova, ortuti, melamínu a dekochinátu (Text s významom pre EHP )

5.12.2017   
            
            
               SK
            
            
               Úradný vestník Európskej únie
            
            
               L 319/6
            
         NARIADENIE KOMISIE (EÚ) 2017/2229
   zo 4. decembra 2017,
   ktorým sa mení príloha I k smernici Európskeho parlamentu a Rady 2002/32/ES, pokiaľ ide o najvyššie prípustné množstvá olova, ortuti, melamínu a dekochinátu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2002/32/ES zo 7. mája 2002 o nežiaducich látkach v krmivách pre zvieratá (1), a najmä na jej článok 8 ods. 1,
   keďže:
   
               (1)
            
            
               V smernici 2002/32/ES sa stanovuje, že používanie produktov určených na výživu zvierat, v ktorých množstvá nežiaducich látok prekračujú najvyššie prípustné množstvá stanovené v prílohe I k uvedenej smernici, je zakázané.
            
         
               (2)
            
            
               Európsky úrad pre bezpečnosť potravín (ďalej len „úrad“) prijal vedecké stanovisko o bezpečnosti a účinnosti oxidu meďnatého ako kŕmnej doplnkovej látky pre všetky druhy zvierat (2). V stanovisku sa uvádza, že množstvá olova v oxide meďnatom v niektorých prípadoch presahujú súčasné najvyššie prípustné množstvá platné v Únii pre olovo, ale zistené množstvá nepredstavujú bezpečnostné riziko, keďže expozícia zvierat účinkom olova v dôsledku používania uvedenej doplnkovej látky by bola nižšia než expozícia spojená s používaním iných zlúčenín medi, ktoré sú v súlade s právom Únie. Z poskytnutých informácií vyplýva, že najvyššie prípustné množstvo pre olovo v kŕmnych doplnkových látkach, ktoré patria do funkčnej skupiny zlúčenín stopových prvkov, sa v prípade oxidu meďnatého nedá konzistentne dodržiavať uplatňovaním správnej výrobnej praxe. Je vhodné prispôsobiť najvyššie prípustné množstvo pre olovo v oxide meďnatom.
            
         
               (3)
            
            
               Mnohé spoluprodukty a vedľajšie produkty potravinárskeho priemyslu určené na potravu pre spoločenské zvieratá sú najmä z tuniaka. Najvyššie prípustné množstvá ortuti platné v súčasnosti pre tieto spoluprodukty a vedľajšie produkty sú nižšie ako najvyššie prípustné množstvo ortuti uplatniteľné na tuniaka na ľudskú spotrebu, čo spôsobuje nedostatok v ponuke takýchto spoluproduktov a vedľajších produktov, ktoré spĺňajú najvyššie prípustné množstvo ortuti na použitie v potrave pre spoločenské zvieratá. Preto je vhodné prispôsobiť najvyššie prípustné množstvo ortuti v prípade rýb, iných vodných živočíchov a z nich získaných produktov určených na výrobu kŕmnych zmesí pre psy, mačky, okrasné ryby a kožušinové zvieratá, a zároveň zachovať vysokú úroveň ochrany zdravia zvierat.
            
         
               (4)
            
            
               Úrad prijal vedecké stanovisko o bezpečnosti a účinnosti kyseliny guanidinooctovej (ďalej len „GAA“) pre kurčatá vo výkrme, plemenné sliepky a kohúty, ako aj ošípané (3). Doplnková látka kyselina guanidinooctová je špecifikovaná tak, že obsahuje melamín ako nečistotu až do 20 mg/kg. Úrad dospel k záveru, že príspevok GAA k množstvu melamínu v krmive nepredstavuje žiadne riziko. Najvyššie prípustné množstvo melamínu v krmive bolo stanovené v smernici 2002/32/ES. V prípade GAA doposiaľ nie je stanovené najvyššie prípustné množstvo melamínu. Preto je vhodné stanoviť najvyššie prípustné množstvo melamínu v GAA.
            
         
               (5)
            
            
               Vykonávacím nariadením Komisie (EÚ) č. 291/2014 (4) sa znížila ochranná lehota v prípade dekochinátu z troch dní na nula dní. Preto by sa ustanovenie týkajúce sa nevyhnutnej krížovej kontaminácie v prípade dekochinátu v krmive určenom na obdobie ochrannej lehoty pre kurčatá vo výkrme malo vypustiť.
            
         
               (6)
            
            
               Smernica 2002/32/ES by sa preto mala zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha I k smernici 2002/32/ES sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. decembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 140, 30.5.2002, s. 10.
   
      (2)  EFSA FEEDAP Panel (pracovná skupina EFSA pre doplnkové látky a produkty alebo látky používané v krmivách), 2016. Vedecké stanovisko o bezpečnosti a účinnosti oxidu meďnatého ako kŕmnej doplnkovej látky pre všetky druhy zvierat. Vestník EFSA (EFSA Journal) (2016) 14(6):4509, s. 19 doi:10.2903/j.efsa.2016.4509 http://onlinelibrary.wiley.com/doi/10.2903/j.efsa.2016.4509/epdf.
   
      (3)  EFSA FEEDAP Panel (pracovná skupina EFSA pre doplnkové látky a produkty alebo látky používané v krmivách), 2016. Vedecké stanovisko o bezpečnosti a účinnosti kyseliny guanidinooctovej pre kurčatá vo výkrme, plemenné sliepky a kohúty, ako aj ošípané. Vestník EFSA (EFSA Journal) (2016) 14(2):4394, s. 39 doi:10.2903/j.efsa.2016.4394 http://onlinelibrary.wiley.com/doi/10.2903/j.efsa.2016.4394/epdf.
   
      (4)  Vykonávacie nariadenie Komisie (EÚ) č. 291/2014 z 21. marca 2014, ktorým sa mení nariadenie (ES) č. 1289/2004, pokiaľ ide o ochrannú lehotu a maximálne limity rezíduí kŕmnej doplnkovej látky dekochinát (Ú. v. EÚ L 87, 22.3.2014, s. 87).
   
      PRÍLOHA
      Príloha I k smernici 2002/32/ES sa mení takto:
      
                  1.
               
               
                  V oddiele I sa položka 4 týkajúca sa olova nahrádza takto:
                  
                              Nežiaduca látka
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva s 12 % obsahom vlhkosti
                           
                        
                              
                                          „4.
                                       
                                       
                                          Olovo (12)
                                       
                                    
                           
                              Kŕmne suroviny
                              okrem:
                           
                           
                              10
                           
                        
                              
                                          —
                                       
                                       
                                          objemových krmív (3);
                                       
                                    
                           
                              30
                           
                        
                              
                                          —
                                       
                                       
                                          fosfátov a zvápenatených morských rias,
                                       
                                    
                           
                              15
                           
                        
                              
                                          —
                                       
                                       
                                          uhličitanu vápenatého; uhličitanu vápenato-horečnatého (10);
                                       
                                    
                           
                              20
                           
                        
                              
                                          —
                                       
                                       
                                          kvasníc.
                                       
                                    
                           
                              5
                           
                        
                              Kŕmne doplnkové látky patriace do funkčnej skupiny zlúčenín stopových prvkov
                              okrem:
                           
                           
                              100
                           
                        
                              
                                          —
                                       
                                       
                                          oxidu zinočnatého;
                                       
                                    
                           
                              400
                           
                        
                              
                                          —
                                       
                                       
                                          oxidu mangánatého, uhličitanu železnatého, uhličitanu meďnatého, oxidu meďnatého.
                                       
                                    
                           
                              200
                           
                        
                              Kŕmne doplnkové látky patriace do funkčnej skupiny spojív a protihrudkových činiteľov
                              okrem:
                           
                           
                              30
                           
                        
                              
                                          —
                                       
                                       
                                          klinoptilolitu vulkanického pôvodu; natrolit-fonolitu.
                                       
                                    
                           
                              60
                           
                        
                              Premixy (6)
                           
                           
                              200
                           
                        
                              Doplnkové krmivá
                              okrem:
                           
                           
                              10
                           
                        
                              
                                          —
                                       
                                       
                                          minerálnych krmív,
                                       
                                    
                           
                              15
                           
                        
                              
                                          —
                                       
                                       
                                          prípravkov krmív na dlhodobé podávanie určených na zvláštne nutričné účely s koncentráciou stopových prvkov vyššou ako stonásobok stanoveného maximálneho množstva pre kompletné krmivá.
                                       
                                    
                           
                              60
                           
                        
                              Kompletné krmivá.
                           
                           
                              5“
                           
                        
            
                  2.
               
               
                  V oddiele I sa položka 5 týkajúca sa ortuti nahrádza takto:
                  
                              Nežiaduca látka
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva s 12 % obsahom vlhkosti
                           
                        
                              
                                          „5.
                                       
                                       
                                          Ortuť (4)
                                       
                                    
                           
                              Kŕmne suroviny
                              okrem:
                           
                           
                              0,1
                           
                        
                              
                                          —
                                       
                                       
                                          rýb, iných vodných živočíchov a z nich získaných produktov určených na výrobu kŕmnych zmesí pre zvieratá určené na výrobu potravín;
                                       
                                    
                           
                              0,5
                           
                        
                              
                                          —
                                       
                                       
                                          tuniaka (Thunnus spp, Euthynnus spp. Katsuwonus pelamis) a z neho získaných produktov určených na výrobu kŕmnych zmesí pre psy, mačky, okrasné ryby a kožušinové zvieratá,
                                       
                                    
                           
                              1,0 (13)
                           
                        
                              
                                          —
                                       
                                       
                                          rýb, iných vodných živočíchov a z nich získaných produktov, iných ako tuniak, a z nich získaných produktov určených na výrobu kŕmnych zmesí pre psy, mačky, okrasné ryby a kožušinové zvieratá;
                                       
                                    
                           
                              0,5 (13)
                           
                        
                              
                                          —
                                       
                                       
                                          uhličitanu vápenatého; uhličitanu vápenato-horečnatého (10)
                                       
                                    
                           
                              0,3
                           
                        
                              Kŕmne zmesi
                              okrem:
                           
                           
                              0,1
                           
                        
                              
                                          —
                                       
                                       
                                          minerálnych krmív,
                                       
                                    
                           
                              0,2
                           
                        
                              
                                          —
                                       
                                       
                                          kŕmnych zmesí pre ryby,
                                       
                                    
                           
                              0,2
                           
                        
                              
                                          —
                                       
                                       
                                          kŕmnych zmesí pre psy, mačky, okrasné ryby a kožušinové zvieratá.
                                       
                                    
                           
                              0,3“
                           
                        
            
                  3.
               
               
                  Poznámka 13 k oddielu I (Anorganické kontaminanty a dusíkaté zlúčeniny) sa nahrádza takto:
                  
                              „(13)
                           
                           
                              Najvyššie prípustné množstvo sa vzťahuje na čerstvú hmotnosť.“
                           
                        
            
                  4.
               
               
                  V oddiele I sa položka 7 týkajúca sa melamínu nahrádza takto:
                  
                              Nežiaduca látka
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva s 12 % obsahom vlhkosti
                           
                        
                              
                                          „7.
                                       
                                       
                                          Melamín (9)
                                       
                                    
                           
                              Krmivo
                              okrem:
                           
                           
                              2,5
                           
                        
                              
                                          —
                                       
                                       
                                          potravín pre spoločenské zvieratá v konzervách,
                                       
                                    
                           
                              2,5 (11)
                           
                        
                              
                                          —
                                       
                                       
                                          týchto kŕmnych doplnkových látok:
                                       
                                    
                           
                               
                           
                        
                              
                                          —
                                       
                                       
                                          kyselina guanidooctová (GAA),
                                       
                                    
                           
                              20
                           
                        
                              
                                          —
                                       
                                       
                                          močovina,
                                       
                                    
                           
                              —
                           
                        
                              
                                          —
                                       
                                       
                                          biuret.
                                       
                                    
                           
                              —“
                           
                        
            
                  5.
               
               
                  V oddiele VII sa položka 1 týkajúca sa dekochinátu nahrádza takto:
                  
                              Kokcidiostatikum
                           
                           
                              Produkty určené na výživu zvierat (1)
                           
                           
                              Najvyšší prípustný obsah v mg/kg (ppm) krmiva s 12 % obsahom vlhkosti
                           
                        
                              
                                          „1.
                                       
                                       
                                          Dekochinát
                                       
                                    
                           
                              Kŕmne suroviny
                           
                           
                              0,4
                           
                        
                              Kŕmne zmesi pre
                           
                           
                               
                           
                        
                              
                                          —
                                       
                                       
                                          vtáky znášajúce vajcia a kurčatá chované na znášku (> 16 týždňov),
                                       
                                    
                           
                              0,4
                           
                        
                              
                                          —
                                       
                                       
                                          iné druhy zvierat.
                                       
                                    
                           
                              1,2
                           
                        
                              Premixy na používanie v krmivách, v ktorých nie je povolené používanie dekochinátu.
                           
                           
                              (2)“